gu gu gu gu gu gu gu gu gu gu gu gu gu gu gu gu gu gu gu gu gu gu gu gu en gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu en en ca es es en en en en en en en es en gu gu gu gu gu gu gu gu gu gu gu en gu gu en en en gu en eo en gu gu gu gu gu en gu en en en en fr en en en en el gu en en gu gu gu gu gu gu gu gu gu gu gu gu gu gu en gu gu en en en en gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu en gu gu gu en en en en en en en
ReadGujarati.com: મિત્રતાના કાવ્યો.. – સંકલિત
પસંદ કરો પ્રથમ પાનું અનુક્રમણિકા – ટૂંકીવાર્તાઓ – નિબંધો – કાવ્યો અને પદ્ય – ગઝલો – અધ્યાત્મિક લેખો – હસો અને હસાવો – સાહિત્ય લેખો – બાળસાહિત્ય – અન્ય લેખો – પ્રકીર્ણ – ડાઉનલોડ – લેખ શોધો – મહિનાવાર લેખો – ગુજરાતીમાં લખો – ગુજરાતી કેલેન્ડર – આપનો લેખ મોકલાવો – આપનું યોગદાન સંપર્ક
(મિત્રોની, મિત્રતાની અનેકવિધ વાતો હોય છે. બધી વાતો જ કરવા માંડીએ તો આ જન્મારો પણ ઓછો પડશે એવું લાગે. અહીં એવી જ કેટલીક વાતો કવિતારૂપે આપની સામે પ્રસ્તુત છે.
કોઈ કવિતામાં કવિ મિત્રો પ્રત્યે કૃતજ્ઞતા વ્યક્ત કરે છે, તો ક્યાંક મિત્ર ગુમાવ્યાનો રંજ છે. કોઈ કલમ મિત્ર એટલે કોણ ? એનો પરિચય આપે છે, તો વળી મિત્ર બનવાના મરમની વાત પણ અહીં જ છે. મિત્રાચારી કોને કહેવાય એ પણ સમજાય છે, તો આ ઘડીક સંગમાં મિત્રતાનો લાગેલો રંગ આપણને રંગી નાખે છે…)
(૧) કૃતજ્ઞતાને ઊજવી રહ્યો – નિરંજન ભગત
દેવોને કારણે ? ગ્રહોને કારણે ?
દેવો ? એમને તો મેં જોયા નથી ને જાણ્યા નથી.
સૌ ક્યા સ્વર્ગમાં વસે છે ? કોણ જાણે છે ?
ગ્રહો ? એમણે તો મને જાણ્યો તો શું, જોયો પણ નથી
એમને કારણે આજે સિત્તેર વર્ષનો થયો નથી.
મારી પાસે, મારી આસપાસ તો છે મિત્રો,
એમને મેં જોયા છે, જાણ્યો છે;
એમણેય મને જોયો છે, જાણ્યા છે;
એમણે મને જીવનનો રસ પિવાડ્યો છે,
એમણે જ મને જિવાડ્યો છે;
એમને કારણે તો આજે સિત્તેર વર્ષનો થયો છું.
દેવો અને ગ્રહોનાં નામ પરથી નહીં,
મિત્રોનાં નામ પરથી વાર ને મહિનાનાં નામ છે.
આજે હું માત્ર મારા જન્મને જ નથી ઊજવી રહ્યો,
મારાં સિત્તેર વર્ષોને જ નથી ઊજવી રહ્યો;
મિત્રોએ જિવાડ્યો એથી તો આટલું જીવ્યો,
આજે મિત્રોને ને એમની મૈત્રીને મારી કૃતજ્ઞતાને ઊજવી રહ્યો.
એક પછી એક થયા મિત્રો વિદાય :
અને મૈત્રીને જીવતેજીવ ચાખી લીધી.
ને આંખોને ભોંયતળિયે દાટી દીધી.
આવે છે યાદ કોઈ વીજળીની જેમ,
કોઈ વૈશાખી સૂરજ થઈ ઊગે.
ક્યારેક તો કોઈનો સંભળાયે સાદ,
ક્યારેક નાખી નજર નહીં પૂગે.
યાદ વિના ક્યારેક તો દિવસો વહી જાય,
ને ક્યારેક તો પળપળની પિયાલી મેં પીધી.
એક પછી એક થયા મિત્રો વિદાય :
અને મૈત્રીને જીવતેજીવત ચાખી લીધી.
કદીક એવું પણ થાય કે આજે કોઈ હોત તો
કહેવાની કરતે બધી વાત.
મિત્રો વિના અહીં શું શું થયું છે ને શું શું રહ્યું છે
ને શું શું ગયું તે સમજાવત.
મારા તે શ્વાસમાં સ્મૃતિનું તપોવન છે,
ને વનની આ કેડી સાવ સીધી.
એક પછી એક થયા મિત્રો વિદાય :
અને મૈત્રીને જીવતેજીવત ચાખી લીધી.
(૩) મિત્ર એટલે – પન્ના નાયક
મિત્ર એટલે પરમ આત્મીય અને જેની સાથે
નિર્વ્યાજ સખ્ય માણી શકાય.
જે મનથી અને વાણીથી સતત આપણી સાથે હોય.
જેના સહવાસમાં હાશ અને નિરાંતની ક્ષણોનો
જેની સાથે અંગતમાં અંગત પ્રશ્નથી માંડીને જગતની
સમસ્યાઓ વિશે વાદ કે વિવાદ વિના વાત થઈ શકે.
જે આપણી સાથે હસે અને આપણને હસાવી શકે.
જે આપણા અવગુણને ઓળંગી આપણને
જે આપણા એકાંતની રક્ષા કરે.
જે આપણામાં રહેલી ગોપિત શક્તિને પ્રગટ કરે.
જે આપણને સુખમાં છકી જવા ન દે.
જે આપણને આપણા દુઃખમાં હારવા ન દે.
મિત્ર એટલે જીવનમાં સાંપડેલી ધન્ય ક્ષણ,
(૪) “હે, મિત્ર !” – અનામી
હું તને પ્રેમ કરું છું. માત્ર એટલા માટે નહીં કે તું તું છે,
પણ તારી સાથે હોઉં ત્યારે હું જે હોઉં છું એટલા માટે પણ.
હું તને પ્રેમ કરું છું તે તારી જાતને જે રીતે આકારી છે.
એટલા માટે જ નહીં, પણ તું મને જેવો ઘડ્યા કરે છે
હું તને એટલા માટે પ્રેમ કરું છું કે મને એક અચ્છો
કોઈ પણ સંપ્રદાય જે કંઈ કરી શક્યો હોત એના કરતાં અને
મને સુખી કરવા માટે કોઈ પણ વિધાતા જે કંઈ કરી
શક્યા હોત એના કરતાં તેં મારા માટે વધારે કર્યું છે.
તું આ સાધે છે તે પોતાપણું જાળવીને જ.
મિત્ર બનવાનો મરમ જ કદાચ આ છે.
(‘જીવનના હકારનો ફોટોગ્રાફ’ પુસ્તકમાંથી)
(૫) મિત્રાચારી તહાં કહેવાય – નર્મદ
સુખદુઃખની વાતો બને, નહિ છાનું કંઈ કોની કને,
કોઈનું દિલ ના કહોવાય, મિત્રાચારી તહાં કહેવાય.
જાત-રંગથી જે જે ભેદ, તેથી નહિ કો કોને ખેદ,
જીવ એક ને જૂજવી કાય, મિત્રાચારી તહાં કહેવાય.
સ્વાર્થ ન બીજો પ્રીતિ વિના, પ્રીતિ વણ સહુ અનમના,
રાતદિવસ પ્રીતિ જમાય, મિત્રાચારી તહાં કહેવાય.
સુખમાં દૂર દુઃખમાં પાસ, એકબીજાની પૂરે આશ,
તનમનધનથી મદદો થાય, મિત્રાચારી તહાં કહેવાય.
એક વિચારે થાયે કામ, મન વળગેલાં આઠે જામ,
વાત જહાં ન ઉથાપાય, મિત્રાચારી તહાં કહેવાય.
એકનું કર્યું સહુને ગમે, કો’ના ભમાવ્યા ન ભમે,
મિત્રનું ભૂંડુ ન સંખાય, મિત્રાચારી તહાં કહેવાય.
લાલચમાં લપટાયે નહિ, જીવ જતે ના જુદા સહી,
આડી વેળાએ પ્રાણ અપાય, મિત્રાચારી તહાં કહેવાય.
ચડતા સહુ વાતે ભરપૂર, પડતાને ન મૂકે દૂર,
મિત્ર દેખી શમે લાય, મિત્રાચારી તહાં કહેવાય.
દુશ્મન દોડે ચારે પાસ, ના તોડે પ્રીતિનો પાશ,
પ્રેમરસેય નીતિ રખાય, મિત્રાચારી તહાં કહેવાય.
(૬) ઘડીક સંગ – નિરંજન ભગત
કાળની કેડીએ ઘડીક સંગ, ભાઈ, આપણો ઘડીક સંગ
‘આતમ’ને તોય જનમોજનમ લાગી જશે એનો રંગ !
ધરતીઆંગણ માનવીના આ ઘડીક મિલનવેળા
વાટમાં વચ્ચે એક દી નક્કી આવશે વિદાયવેળા
તોયે કેમે કરીને કાળ ભૂલે ના એમ ભમીશું ભેળા !
હૈયાનો હેમાળો ગાળીને વહાવીશું હેતની ગંગ !
કંટકપંથે સ્મિત વેરીને મ્હોરશું ફૂલની ક્યારી
એકબીજાને જીતશું રે ભાઈ, જાતને જાશું હારી
ક્યાંય ન માય એટલો આજ તો ઉરને થાય ઉમંગ !
‘મૈત્રીનો સૂર્ય’ – સંપાદન : સુરેશ દલાલ [કુલ પાન ૩૧૨. કિંમત રૂ.૩૦૦/- પ્રાપ્તિસ્થાન : ઈમેજ પબ્લિકેશન પ્રા.લિ. ૧-૨, અપર લેવલ, સૅન્ચુરી બજાર, આંબાવાડી સર્કલ, આંબાવાડી, અમદાવાદ-૩૮૦ ૦૦૬ ફોન : ૨૬૫૬૦૫૦૪, ૨૬૪૪૨૮૩૬]
‘યુવા હવા’ – જય વસાવડા [કિંમત રૂ.૨૧૦/- પ્રાપ્તિસ્થાન : નવભારત સાહિત્ય મંદિર દેરાસર પાસે, ગાંધી રોડ, અમદાવાદ-૩૮૦ ૦૦૧]
‘જીવના હકારનો ફોટોગ્રાફ’ – સંકલન અંકિત ત્રિવેદી
Share this on WhatsApp
Email This Article ·  Print This Article ·  Save article As PDF ·   Subscribe ReadGujarati
« Previous દોસ્તીની ગઝલો.. – સંકલિત
દોસ્તીથી શું લાભ ? – ભૂપત વડોદરિયા Next »
આ પ્રકારનું અન્ય સાહિત્ય:
સ્ત્રી – સુરેશ દલાલ
ટ્રેનની રાહ જોતી પ્લૅટફૉર્મ પર ઊભેલી એક સ્ત્રી ટ્રેન આવી ન આવી ત્યાં તો ચડી ગઈ ડબ્બામાં બિલ્લીની ઝડપે પહોંચી સીધી ઑફિસમાં. કોઈ મળે એટલે આપમેળે હોઠ પર ગોઠવાઈ જાય સ્મિત અને સ્મિતમાંથી પ્રકટી ઊઠે ઍરકન્ડિશન્ડ ઑફિસમાં ઠંડાગાર શબ્દો : ‘ગુડમૉર્નિંગ’. સાંજે ફરી પાછું એનું એ જ ચક્ર. ટ્રેનની રાહ જોતી પ્લૅટફૉર્મ પર ઊભેલી એ સ્ત્રી. ટ્રેન આવી ન આવી ત્યાં તો ચડી ગઈ ડબ્બામાં બિલ્લીની ઝડપે પહોંચી સીધી ઘેર. બાળકો તરફ જોયું ન જોયું અને રસોડાની સોડમાં ... [વાંચો...]
બસ, ફરવા આવ્યો છું – નિરંજન ભગત
હું તો બસ ફરવા આવ્યો છું ! હું ક્યાં એકે કામ તમારું કે મારું કરવા આવ્યો છું ? અહીં પથ પર શી મધુર હવા ને ચ્હેરા ચમકે નવા નવા ! -રે ચહું ન પાછો ઘેર જવા ! હું ડગ સાત સુખે ભરવા અહીં સ્વપ્ન મહીં સરવા આવ્યો છું ! જાદુ એવો જાય જડી કે ચાહી શકું બે ચાર ઘડી ને ગાઈ શકું બે ચાર કડી તો ગીત પ્રેમનું ... [વાંચો...]
સગર્ભાવસ્થાનું ગીત – રીના મહેતા
કોરીકટાક હું તો માટી હતી ને મારી ભીતર એક બીજ એવું ફણગે.... અધરાતે મધરાતે ઝબકીને જાગું કોઈ લીલુંછમ લીલુંછમ ફરકે..... સૂકી બપોરની વેળામાં જાણે કે ઝરમરતાં ફોરાંઓ ઝીલું, આમતેમ આમતેમ ઊડે પતંગિયાં કે ખીલું હું ખીલું હું ખીલું.... એકટલાઅટૂલા એક વાયરાને ભેટું તો વાંસળી થઈને એ તો છલકે.... કોરીકટાક હું તો..... મારામાં કોઈ ઝીણી પગલી પાડે ને પછી મારામાં રસ્તાઓ ખૂટે ટમટમતો તારલો આભેથી ઉતર્યો કે અંધારે અજવાળાં ફૂટે હાલરડું હળવેથી રુદિયામાં હીંચે ને આકાશે દોર ... [વાંચો...]
3 પ્રતિભાવો : મિત્રતાના કાવ્યો.. – સંકલિત
કાલિદાસ વ. પટેલ {વાગોસણા} says:
August 9, 2015 at 12:00 pm
મિત્ર અને મિત્રતા વિષે કેટલું બધું “સત્ય” જાણવા મળ્યું. ખાસ તો નર્મદની કવિતા બહુ ગમી. સાચે જ મિત્ર એટલે મિત્ર.
કાલિદાસ વ. પટેલ {વાગોસણા}
August 9, 2015 at 12:34 pm
ખરેખર સરસ કવ્યો આપ્યા મૈત્રિ દિવસ પર
August 10, 2015 at 3:15 pm
માર્ગ બદલાતા ગયા ને સાથીઓ મળતા ગયા ,
એક પાછળ એક સઘળા શૂન્ય માં ભળતા ગયા ,
સાથે બેસી જિંદગી નો જામ પીનારા સહુ ,
મોતના ઘેરા નશા માં ચૂર થઈ ઢળતા ગયા .
Click here to cancel reply.
Select language:   Gujarati   English   (Press F12 to change language) Show Keyboard
Notify me of follow-up comments by email.
Notify me of new posts by email.
* * * * *
Download First Issue Absolutely Free !!
Click Here for download page
ચાર અછાંદસ રચનાઓ – રાજુલ ભાનુશાલી
રીડગુજરાતી : તેરમા વર્ષમાં મંગલ પ્રવેશ
શોપિંગ – મૃગેશ શાહ
ભગવાનની ખોજ – આશા વીરેન્દ્ર
વાત પરભામહારાજની… – મહેશ યાજ્ઞિક
રાષ્ટ્રશહીદોનાં સ્મારકમાં શરમ કેવી? – ડૉ. કુમારપાળ દેસાઈ
ગરમાળો, ગુલમોર અને ખખડેલું બસસ્ટોપ ! – રામ મોરી
વિધવા : પ્રથમ તો એક માણસ – સ્વાતિ બારોટ સિલ્હર
દો પલ કે જીવન સે એક ઉમ્ર ચુરાની હૈ… – રોહિત શાહ
મારી સાઇકલ – રમણ સોની
Devendra n patel: શિરિશ ભાઇ ,તમે સત્ય વાત કરિ.આખે આખુ...
Devendra n patel: All writer who are favour English...
gopal khetani: વાહ ખુબ સરસ રચનાઓ. એકલદ્વીપ અને ચાડિયો બહુ...
gopal khetani: રિડ ગુજરાતીની ૧૩મી જન્મસંવત્સરીની અઢળક...
Dhruvin bhavsar: It is very heart touching story. AA...
Dhruvin bhavsar: It is very nice story. It is very heart...
Priyakant Bakshi: Thanks Late Shri Mrugeshbhai who is...
pritesh patel: wish u many many happy returns of the day...
Amrut Gosai: વાહ સ્વાતિબેન ….ખુબ સુન્દર રિતે સમાજ...
રીડગુજરાતી પરના વિશેષ લેખો કે અન્ય અગત્યની માહિતી આપના ઈ-મેઈલ પર મેળવવા માટે અહીં આપનું ઈ-મેઈલ સરનામું લખીને જોડાઓ.(4500 થી વધુ વાચકો)
ચાર અછાંદસ રચનાઓ – રાજુલ ભાનુશાલી
રીડગુજરાતી : તેરમા વર્ષમાં મંગલ પ્રવેશ
શોપિંગ – મૃગેશ શાહ
ભગવાનની ખોજ – આશા વીરેન્દ્ર
વાત પરભામહારાજની… – મહેશ યાજ્ઞિક
રીડગુજરાતી વિશે : પ્રેસ વિભાગ
જીવન અંંતરંગ – લઘુનવલ (ભાગ ૨)
દિલ્હીનું અનોખું રવિવારી પુસ્તકબજાર.. દરિયાગંજ બુકમાર્કેટ – જીજ્ઞેશ અધ્યારૂ
જીવન અંંતરંગ – લઘુનવલ (ભાગ ૧)
This site is dedicated to Shrimad Bhagvat Mahapuran
Back to top ↑
Send to Email Address Your Name Your Email Address Cancel
Post was not sent - check your email addresses!
Email check failed, please try again
Sorry, your blog cannot share posts by email.